钦定古今图书集成/明伦汇编/氏族典/第155卷 > 《廖用贤尚友录》 > 樊猛
## 钦定古今图书集成/明伦汇编/氏族典/第155卷 > 《廖用贤尚友录》 > 樊猛

按《陈书樊毅传》：“猛字智武，毅之弟也。幼倜傥，有干略，
既壮便弓马，胆气过人。台城陷，随兄毅西上京，累战
功为威戎将军。梁安南侯萧方矩为湘州刺史，以猛为司马。会武陵王萧纪举兵自汉江东下，猛随都督
陆法和进军，手擒纪父子三人。以功授游骑将军，封
安山县伯。军还，迁持节散骑常侍、轻车将军、司州刺”
史，进爵为侯。永定元年，王琳将略南中诸郡，遣猛将
兵攻豫章，进逼周迪，军败，为迪所执，寻遁归王琳。王
琳败，还朝。天嘉二年，授通直散骑常侍、永阳太守，迁
安成王府司马。光大元年，授壮武将军、庐陵内史。太
建初，迁武毅将军、始兴平南府长史，领长沙内史。寻
隶章昭达西讨江陵，潜军入峡，焚周军船舰，以功封
“富川县侯。历散骑常侍，迁使持节、都督荆、信二州诸
军事、宣远将军、荆州刺史。”入为左卫将军。至德四年，
授使持节、都督南豫州刺史。祯明三年，入于隋。